بونو دونیا ساغلیق تشکیلاتی‌نین باش مودیری تدروس ادهانوم گبریسوس کئچیردیگی بریفینقده دئییب. او، دونیا اؤلکه‌لرینه علاوه بودجه‌یه احتیاج اولدوغو باره‌ده ده چاغیریش ائدیب.
بیلدیریب کی، حاضیردا "دلتا" واریانتی‌نین یاییلماسینا قارشی موباریزه‌ده استراتژی حاضیرلیق و موداخیله پلانی حیاتا کئچیریلیر، لاکین پلان اوچون عاجیل اولا‌راق 1 میلیارد دو‌لار دا بودجه خرجلنمه‌لی‌دیر:
"کووید-19-ون "دلتا" واریانتی‌نین یاییلماسینی آزالتماق اوچون آپاریلان فعالیت‌لر نتیجه‌سینده واکسیناسیونون ضعیف آپاریلدیغی و طبی لوازیمات‌لارین محدود سایدا اولدوغو بؤلگه‌لرده اؤلوم سایی‌نین آرتماسی‌نین قارشی‌سینی آلا بیلمیشیک. لاکین زنگین اؤلکه‌لر قوووتلندیریجی دوز پلان‌لارینی موقتی تاخیره سالما‌لی‌دیرلار. دونیادا مؤوجود اولان واکسن‌لرین 75 فایزی 10 اؤلکه‌یه گئدیر و آشاغی گلیرلی اؤلکه‌لرده اها‌لی‌نین ساده‌جه 2 فایزی آشی اولونا بیلیر. آشی  بؤلگوسونده عدالت‌سیزلیک اینسان‌لیق اوچون بیر اوتانج‌دیر".
